Ryhmä ilmestyi ensi kertaa näkyvästi Krimin niemimaalle vuonna 2014. Silloin jotkut kutsuivat sotilaallista, sotilastunnuksia kantamatonta joukkoa ”pieniksi vihreiksi miehiksi”. Ryhmä Wagnerin jäsenet osallistuivat lähes verettömään Krimin miehitysoperaatioon. Ryhmä ampui alas ukrainalaisen Il-76-koneen kesäkuussa 2014 tappaen 40 ukrainalaista laskuvarjosotilasta ja yhdeksän koneen miehistön jäsentä. Vuonna 2015 Ryhmä Wagner riisui kilpailevia kapinallisjoukkoja aseista. Nämä kapinallisjoukot kun eivät olleet Luhanskin tasavallaksi itseään kutsuvan kapinallisjoukon ja Kremlin kontrollissa. Ryhmä toimi myös Debaltsevessa. Osia yksityisarmeija Wagnerista osallistui sotatoimiin, siviiliväestön brutaaleihin kidutuksiin ja tappoihin myös Syyrian sisällissodassa. Ainakin osa tämän sotatoimiyrityksen sotilaista palasi Luhanskin alueelle tukemaan Luhanskin kapinallisjoukon ”sisäministeri” Igor Kornetia ”presidentti” Igor Plotnitskyn syrjäyttämisessä.